
Soluții de promovare a învățării pe tot parcursul vieții și participării la FPC








„Viziunea strategică privind învățarea pe tot parcursul vieții în România este de a oferi tuturor persoanelor, pe întreaga durată a vieții acestora, oportunitatea de a participa pe deplin la viața economică, socială și civică și de a le permite să își exploateze potențialul personal”
(Strategia națională de învățare pe tot parcursul vieții, 2015).

[bookmark: _Toc227596464]1. Introducere
În contextul transformărilor economice, tehnologice și sociale accelerate, învățarea pe tot parcursul vieții a devenit o componentă esențială pentru dezvoltarea personală, profesională și pentru competitivitatea economiei. Evoluția rapidă a tehnologiei, digitalizarea, schimbările din piața muncii, precum și preocuparea crescută a societății privind dezvoltarea personală și profesională determină necesitatea actualizării continue a competențelor. În acest sens, formarea profesională continuă (FPC) reprezintă unul dintre principalele instrumente prin care indivizii își pot dezvolta competențele, se pot adapta la noile cerințe ale pieței muncii și își pot asigura oportunități crescute de avansare sau reprofilare.
Promovarea participării la FPC și stimularea învățării pe tot parcursul vieții presupun dezvoltarea unor strategii integrate, care presupune implicarea de instituții educaționale, angajatori, autorități publice și societatea civilă. Aceste soluții trebuie să urmărească și să încurajeze atât creșterea accesului la educație și formare, cât și motivarea adulților în participarea la procese de învățare continuă.

[bookmark: _Toc227596465]2. Conceptul de învățare pe tot parcursul vieții
Acest concept reprezintă procesul continuu prin care o persoană își dezvoltă competențele, cunoștințele și aptitudinile de-a lungul întregii vieți, în contexte formale, nonformale și/sau informale:
· educația formală (școală, universitate, programe acreditate);
· educația nonformală (cursuri, traininguri, workshop-uri);
· învățarea informală (experiențe profesionale, autoînvățare, activități personale).
Printre principalele obiective ale învățării permanente se regăsesc:
· creșterea nivelului de competențe al populației;
· creșterea șanselor de angajare;
· adaptarea la schimbările tehnologice;
· dezvoltarea personală și socială.

[bookmark: _Toc227596466]3. Importanța participării la formarea profesională continuă (FPC)
În mod concret, participarea la programe de formarea profesională continuă impactează în mod semnificativ mai multe aspecte ale societății și economiei :
[bookmark: _Toc227596467]3.1 Adaptarea la schimbările pieței muncii
Automatizarea, inteligența artificială și digitalizarea atrag după sine transformări a numeroase profesii. Participarea la programe de FPC permite lucrătorilor să dobândească competențe noi sau să și le actualizeze pe cele existente, în contextul dezvoltărilor apărute în domeniile in care activează profesional.
[bookmark: _Toc227596468]3.2 Creșterea competitivității economice
Organizațiile care investesc timp și resurse în dezvoltarea competențelor angajaților sunt mai inovatoare, mai productive și mai adaptabile la schimbări.
[bookmark: _Toc227596469]3.3 Incluziunea socială
Programele de formare profesională pot contribui la reducerea inactivității, a șomajului și la integrarea pe piața muncii a grupurilor vulnerabile sau dezavantajate.
[bookmark: _Toc227596470]3.4 Dezvoltarea personală
Învățarea continuă stimulează gândirea critică, creativitatea, încrederea în sine prin dobândirea de noi abilități și capacitatea de adaptare la schimbări.

[bookmark: _Toc227596471]4. Soluții pentru promovarea învățării pe tot parcursul vieții
[bookmark: _Toc227596472]4.1 Dezvoltarea culturii învățării continue
Unul dintre cele mai importante aspecte este încurajarea și crearea unei culturi sociale care valorizează învățarea permanentă.
Dezvoltarea acestui tip de cultură  poate fi realizată prin:
· campanii de informare și conștientizare;
· integrarea conceptului de învățare pe parcursul vieții în politicile educaționale;
· promovarea exemplelor de succes;
· stimularea interesului pentru dezvoltare profesională.
Instituțiile relevante din domeniul educației trebuie să transmită mesajul că procesul de învățare nu se încheie odată cu finalizarea studiilor. Acest mesaj, la rândul său, trebuie să ajungă la populație încă din perioada formării timpurii, înainte de finalizarea studiilor obligatorii. Formarea pe tot parcursul vieții este o unealtă relevantă atât pentru persoanele care ating un nivel înalt de educație, cât și pentru persoanele care își încheie mai devreme parcursul eduațional.

[bookmark: _Toc227596473]4.2 Creșterea accesibilității programelor de formare
Participarea redusă la FPC este adesea determinată de bariere precum costurile ridicate, lipsa timpului sau accesul limitat la programe educaționale.
Pentru a depăși aceste obstacole pot fi implementate următoarele soluții:
· dezvoltarea programelor online;
· extinderea centrelor de formare profesională;
· organizarea cursurilor în regim flexibil, adaptat persoanelor care urmează programul de formare;
· adaptarea programelor pentru persoane din mediul rural, care au, în general, acces limitat la informații și/sau oportunități de formare.
Digitalizarea educației joacă un rol esențial în creșterea accesului la formare pe tot parcursul vieții. Totodată, trebuie ținut cont de faptul că digitalizarea are un parcurs mai lent în mediile rural, fapt pentru care e importantă furnizarea de servicii de formare și personal calificat, în colaborare și cu sprijinul autorităților locale, astfel încât să fie înlesnit accesul persoanelor din mediul rural la programele de formare.

[bookmark: _Toc227596474]4.3 Sprijin financiar pentru participarea la FPC
Costurile reprezintă una dintre principalele bariere în participarea la programele de formare.
Măsurile de sprijin pot include:
· vouchere sau subvenții pentru formare profesională;
· deduceri fiscale pentru investițiile în programe de formare;
· sprijin financiar prin programe de finanțare europeană.
Aceste mecanisme pot stimula atât indivizii, cât și angajatorii să investească în dezvoltarea competențelor, prin reducerea costurilor în vederea furnizării programelor de formare, precum și a cheltuielilor aferente participanților la acestea.

[bookmark: _Toc227596475]4.4 Implicarea angajatorilor în procesul de formare
Angajatorii au, la rândul lor, un rol important în promovarea formării profesionale continue
Măsurile care pot fi implementate includ:
· programe interne de training și de dezvoltare profesională;
· parteneriate cu instituții educaționale;
· conștientizare angajatorilor cu privire la beneficiile sprijinirii formării profesionale a angajațilorș
· includerea (cel puțin parțială) cursurilor în timpul programului de muncă;
· facilitarea accesului la cursuri și certificări.
Investițiile angajatorilor în formarea angajaților contribuie atât la creșterea productivității, cât și la retenția personalului. Sprijinul acordat din partea angajatorului persoanelor angajate se revede pe termen lung prin actualizarea cunoștințelor din domeniul în care profesează, șansa de avansare prin dobândirea de noi cafilicări sau perfecționări și menținerea interesului personalului față de compania în cadrul căreia își desfășoară activitatea și îî susține dezvlotarea parcursului profesional.

[bookmark: _Toc227596476]4.5 Dezvoltarea sistemelor de recunoaștere a competențelor
Recunoașterea competențelor dobândite în contexte nonformale și informale poate încuraja participarea la învățare.
Acest lucru se poate realiza prin:
· sisteme de validare a competențelor;
· certificări bazate pe competențe;
· evaluarea experienței profesionale.
Recunoașterea experienței profesionale și a competențelor dobândite pe căi informale contribuie la creșterea mobilității pe piața muncii și/sau șanse reale de reorientare profesională.

[bookmark: _Toc227596477]4.6 Orientare și consiliere profesională
O mare parte din adulți sunt reticenți să participe la programe de formare deoarece nu cunosc oportunitățile existente sau nu știu ce competențe ar trebui să dezvolte. În lipsa unei consilieri profesionale, adulții pot ajunge să ia anumite decizii bazate pe prea puține informații și să se lovească de alte piedici în dezvoltarea lor profesională sau să își creeze anumite așteptări nerealiste.
Serviciile de orientare profesională pot include:
· consiliere în carieră;
· evaluarea competențelor și identificarea dorințelor sau a nevoilor de formare;
· informarea despre programe disponibile.
Aceste tipuri de servicii pot fi oferite de:
· instituții educaționale;
· agenții de ocupare a forței de muncă;
· centre de formare profesională.

[bookmark: _Toc227596478]5. Rolul tehnologiei în promovarea învățării continue
Tehnologia digitală a devenit un instrument esențial pentru dezvoltarea învățării pe tot parcursul vieții, oferind diversitate accesului de la distanță în vederea participării la programe de formare profesională.
Principalele beneficii includ:
· acces rapid și de la distanță la resurse educaționale;
· flexibilitate în procesul de învățare;
· personalizarea programelor educaționale.
Platformele de e-learning, cursurile online deschise și resursele educaționale digitale facilitează accesul la formare pentru un număr mare de persoane. Totodată, reprezintă o unealtă relevantă în a ține pasul cu tendințele din educație, care evoluează odată cu tehnologia.

[bookmark: _Toc227596479]6. Provocări în promovarea FPC
Deși în prezent există numeroase inițiative pentru promovarea învățării permanente, implementarea acestora se confruntă cu anumite provocări, cum ar fi:
· lipsa motivației și a timpului disponibil pentru învățare;
· costurile uneori ridicate ale formării;
· accesul limitat la programe educaționale;
· diferențele la nivel de competențe digitale.
Depășirea acestor provocări necesită o îmbunătățire la nivel de colaborare între sectorul educațional, mediul economic și autoritățile publice, pentru a dezvolta în mod constant programe accesibile, eficiente și cu rezultate pe termen lung, atât pentru participanți, cât și pentru mediul în care activează.

[bookmark: _Toc227596480]7. Concluzii
Învățarea pe tot parcursul vieții și participarea la formarea profesională continuă reprezintă componente esențiale pentru dezvoltarea unei societăți bazate pe cunoaștere, adaptabilitate și progres. Într-un context caracterizat de transformări rapide ale pieței muncii, capacitatea persoanelor de a-și actualiza și diversifica permanent competențele constituie un factor important pentru creșterea șanselor de ocupare, menținerea unui loc de muncă și dezvoltarea profesională.
Rezultatele înregistrate în cadrul proiectului până la data de 31.07.2026 evidențiază amploarea activităților desfășurate și interesul manifestat de grupul țintă pentru serviciile și oportunitățile oferite. Astfel, au fost informate 767 de persoane, dintre care 688 de persoane au fost selectate pentru participarea la activitățile proiectului. De asemenea, 678 de persoane au beneficiat de servicii de consiliere vocațională, activitate care a contribuit la identificarea nevoilor individuale de dezvoltare, orientarea profesională și fundamentarea opțiunilor privind participarea la programe de formare.
Un rezultat relevant îl reprezintă și numărul persoanelor înscrise pentru participarea la activitățile de formare profesională, respectiv 545 de persoane. Acest indicator reflectă interesul participanților pentru dezvoltarea și îmbunătățirea competențelor profesionale și demonstrează importanța existenței unor oportunități de formare adaptate nevoilor persoanelor și cerințelor actuale ale pieței muncii.
Promovarea participării la formarea profesională continuă presupune aplicarea unor măsuri integrate, orientate către facilitarea accesului la programe de formare, acordarea de sprijin persoanelor interesate, implicarea angajatorilor și corelarea competențelor dobândite cu cerințele reale ale pieței muncii. Totodată, dezvoltarea unor sisteme eficiente de recunoaștere și validare a competențelor, utilizarea tehnologiei în procesul educațional și asigurarea unor condiții adecvate de participare, inclusiv în mediile rurale sau dezavantajate, reprezintă direcții importante pentru creșterea accesului la învățarea continuă.
Prin rezultatele obținute, proiectul a contribuit la creșterea gradului de informare și conștientizare cu privire la importanța formării profesionale continue, precum și la facilitarea accesului beneficiarilor la servicii de consiliere și oportunități de dezvoltare a competențelor. Numărul semnificativ de persoane informate, selectate, consiliate și înscrise la activitățile de formare confirmă relevanța intervențiilor realizate și necesitatea continuării demersurilor de sprijinire a adulților în procesul de dezvoltare profesională.
În concluzie, dezvoltarea unei culturi a învățării permanente și consolidarea colaborării dintre instituțiile de educație și formare, autoritățile publice, organizațiile relevante și mediul economic pot contribui la crearea unui cadru favorabil participării active a adulților la procesele de formare. Investiția continuă în competențe reprezintă, astfel, un factor important atât pentru creșterea gradului de ocupare și a mobilității profesionale, cât și pentru adaptarea forței de muncă la evoluțiile și cerințele viitoare ale pieței muncii.

